Piyrsze1 skojarzynie ze koko to je kura i po prołwdzie2 tyn syrnik tyż ze kurōma3 moł4 co wspōlnego, bo dołwo5 sie rajn6 ôziym7 jajec. Te inksze8 znaczynie koko- dzisiaj może by my to napisali coco- wiedzie nołs do kōłkōsraszpli9. Sōm10 ludzie co ich niy ciyrpiōm, sōm take co sie zarozki11 na nie ciepnōm12 i sōm take jak moja Kobiyta, kero13 kōłkōsraszpli niy je, ale mlyko kokosowe i te biołe wybrane prosto ze ôtwartego ôrzecha to już ja… ludzie sōm roztomajte14 😉
Joł żech tyn syrnik robiōł ze wiśniami kandyzowanymi, ale jak tera na zygrōdce15 sōm take fajne świyże, to mogymy sie brać za pestkowanie i pieczynie.
Co potrza?
Spodek16:
1,5 szklōnki mōnki pszynny
1 szklōnka kōłkōsraszpli
2 żōłtka
1 łeżeczka proszku do pieczynia
łeżka śmiytōnki17
15 dkg masła
0,5 szklōnki cukru
Syrnik:
1 kg syra (joł żech doł taki presowany, ale mogecie dać i taki ze wiaderka- chyba, że wolicie ze ajmra18 😉 )
1 szklōnka cukru
0,5 szklōnki ôleju
2 szklōnki mlyka
1 kisiel wiśniowy
4 żōłtka
2 jajca
2 paczki kandyzowanych wiśni abo ze 20 dkg świyżych (wypestkowanych)
ździebko19 chili
Wiyrch:
6 biōłek
1 szklōnka cukru
ździebko soli
1 szklōnka kōłkōsraszpli
Bierymy sie za spodek: wszyjske składniki wciepcie20 do jaki miski i fajnie wyrōbcie. Na blacha (sztyrogato21) dejcie22 papiōr do pieczynioł i na niego wyłōżcie rozrobiōne ciasto- przi rantach23 mogecie24 je dać trocha wyżyj.
Tera w kolyjce25 je syrnik. Jajca trza26 utrzyć ze cukrym (yno niy smōlcie27 sie z tym za kans28, bo przeca29 tyn cuker sie rozpuści niyskorzyj30 we mlyku), potyn wlyjcie31 tam ôlyj, syr, chili, mlyko ze rozpuszczōnym kisielym i wszyjsko cuzamyn32 wymiyszejcie (joł to robia mikserym). Na kōniec dociepcie tam wiśnie i mogecie to wymiyszać warzechōm. Bratruła33 nagrzyjcie na 180 stopni, syrnik wylyjcie na blacha i wrojście rajn na 50 minut- dejcie pozōr34, bo niyftore35 piece lubiōm przipołlać36.
Bez tyn czas ubijcie biōłka ze cukrym na sztywnoł piana (dejcie dō nich tyż ździebko soli), na kōniec wciepcie rajn kōłkōsraszple. Jak syrnik bydzie upieczōny, to wyłōżcie ta piana na wiyrch i wrojście do pieca na 15 minut.
Jak już piana sie fajnie przibrōnołci37, to wyciōngcie tyn nasz syrnik, ochōdźcie38 i… smacznego 🙂
1pierwsze
2naprawdę
3kurami; ō- samogłoska w wymowie między o i u
4ma
5daje
6do środka
7osiem; ô= ło
8inne
9wiórki kokosowe
10są
11zaraz
12rzucą
13która
14różni
15ogrodzie
16spód
17śmietany
18wiadra
19szczyptę
20wrzućcie
21prostokątną
22dajcie
23brzegach
24możecie
25kolejka
26należy
27trudźcie
28bardzo
29przecież
30później
31wlejcie
32razem
33piekarnik
34uważajcie
35niektóre
36przypalać
37przypiecze
38ostudźcie
szl_Latn szl_Latn szl_Latn szl_Latn szl_Latn pol_Latn fin_Latn szl_Latn szl_Latn pol_Latn szl_Latn bos_Latn szl_Latn szl_Latn szl_Latn szl_Latn pol_Latn fin_Latn slv_Latn szl_Latn cjk_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn pol_Latn pol_Latn luo_Latn wol_Latn pol_Latn scn_Latn pol_Latn lin_Latn pol_Latn eus_Latn pol_Latn pol_Latn pol_Latn szl_Latn pol_Latn plt_Latn fij_Latn szl_Latn pol_Latn szl_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn lvs_Latn pol_Latn pol_Latn pol_Latn pol_Latn est_Latn